CELEX: 32015D1420
Language: et
Date: 2015-03-16 00:00:00
Title: Nõukogu otsus (EL) 2015/1420, 16. märts 2015, millega määratakse kindlaks ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepinguga moodustatud assotsieerimisnõukogus liidu nimel võetav seisukoht seoses ELi-Ukraina assotsieerimiskava rakendamist käsitleva soovituse vastuvõtmisega

22.8.2015   
            
            
               ET
            
            
               Euroopa Liidu Teataja
            
            
               L 221/4
            
         NÕUKOGU OTSUS (EL) 2015/1420,
   16. märts 2015,
   millega määratakse kindlaks ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepinguga moodustatud assotsieerimisnõukogus liidu nimel võetav seisukoht seoses ELi-Ukraina assotsieerimiskava rakendamist käsitleva soovituse vastuvõtmisega
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
   võttes arvesse Euroopa Komisjoni ning välisasjade ja julgeolekupoliitika kõrge esindaja ühisettepanekut
   ning arvestades järgmist:
   
               (1)
            
            
               Ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelisele assotsieerimislepingule (1) (edaspidi „leping”) kirjutati alla 21. märtsil 2014 ja 27. juunil 2014.
            
         
               (2)
            
            
               Kuni lepingu jõustumiseni kohaldatakse seda ajutiselt kooskõlas nõukogu otsustega 2014/295/EL, (2) 2014/668/EL (3) ja 2014/691/EL (4).
            
         
               (3)
            
            
               Lepinguosalised on kokku leppinud assotsieerimiskavas, milles esitatakse valdkondade kaupa nende ühise töö prioriteetide loetelu, millega valmistatakse ette ja hõlbustatakse lepingu rakendamist ning mille võtab vastu lepinguga moodustatud assotsieerimisnõukogu.
            
         
               (4)
            
            
               Liidu nimel võetava seisukoha assotsieerimisnõukogus seoses ELi-Ukraina assotsieerimiskava rakendamist käsitleva soovituse vastuvõtmisega peab vastu võtma nõukogu,
            
         ON VASTU VÕTNUD KÄESOLEVA OTSUSE:
   Artikkel 1
   Liidu nimel võetav seisukoht ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimiselepinguga moodustatud assotsieerimisnõukogus seoses ELi-Ukraina assotsieerimiskava rakendamisega põhineb käesolevale otsusele lisatud assotsieerimisnõukogu soovituse eelnõul.
   Artikkel 2
   Käesolev otsus jõustub selle vastuvõtmise kuupäeval.
   
      Brüssel, 16. märts 2015
      
         
            Nõukogu nimel
         
         
            eesistuja
         
         F. MOGHERINI
      
   
   
      (1)  ELT L 161, 29.5.2014, lk 3.
   
      (2)  Nõukogu 17. märtsi 2014. aasta otsus 2014/295/EL ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Ukraina vahelise assotsieerimislepingu Euroopa Liidu nimel allkirjastamise ja selle ajutise kohaldamise kohta selle preambuli, artikli 1 ning I, II ja VII jaotise osas (ELT L 161, 29.5.2014, lk 1).
   
      (3)  Nõukogu 23. juuni 2014. aasta otsus 2014/668/EL ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepingu Euroopa Liidu nimel allkirjastamise ja ajutise kohaldamise kohta selle III jaotise (välja arvatud sätted teise lepinguosalise territooriumil seaduslikult töötavate kolmandate riikide kodanike kohtlemise kohta) ning IV, V, VI ja VII jaotise ning seotud lisade ja protokollide osas (ELT L 278, 20.9.2014, lk 1).
   
      (4)  Nõukogu 29. septembri 2014. aasta otsus 2014/691/EL, millega muudetakse otsust 2014/668/EL ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepingu Euroopa Liidu nimel allkirjastamise ja ajutise kohaldamise kohta selle III jaotise (välja arvatud sätted teise lepinguosalise territooriumil seaduslikult töötavate kolmandate riikide kodanike kohtlemise kohta) ning IV, V, VI ja VII jaotise ning seotud lisade ja protokollide osas (ELT L 289, 3.10.2014, lk 1).
   
      EELNÕU:
      SOOVITUS nr 2015/…,
      …,
      ELi-Ukraina assotsieerimiskava rakendamise kohta
      ELi-UKRAINA ASSOTSIEERIMISNÕUKOGU,
      võttes arvesse ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelist assotsieerimislepingut (edaspidi „assotsieerimisleping”), eriti selle artiklit 463,
      ning arvestades järgmist:
      
                  (1)
               
               
                  Ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepingu (1) (edaspidi „leping”) artikli 463 kohaselt on assotsieerimisnõukogul õigus anda lepingu eesmärkide saavutamiseks asjakohaseid soovitusi.
               
            
                  (2)
               
               
                  Lepingu artikli 476 kohaselt rakendavad lepinguosalised kõik üld-või erimeetmed, mis on vajalikud lepingust tulenevate kohustuste täitmiseks.
               
            
                  (3)
               
               
                  Kuni lepingu jõustumiseni kohaldatakse seda ajutiselt kooskõlas nõukogu otsustega 2014/295/EL, (2) 2014/668/EL (3) ja 2014/691/EL (4).
               
            
                  (4)
               
               
                  Lepinguosalised on kokku leppinud assotsieerimiskava tekstis, mille eesmärk on valmistada ette ja hõlbustada lepingu rakendamist praktilise raamistiku loomise kaudu, et viia ellu lepinguosaliste poliitilise assotsieerimise ja majandusintegratsiooniga seotud peaeesmärgid.
               
            
                  (5)
               
               
                  Assotsieerimiskaval on kaks eesmärki: kavandada lepinguosaliste lepingus sätestatud kohustuste täitmiseks vajalikud konkreetsed meetmed ning luua ELi ja Ukraina suhete edasiseks tugevdamiseks laiem raamistik, mis hõlmaks märkimisväärset majandusintegratsiooni ning poliitilise koostöö tugevdamist kooskõlas lepingu üldise eesmärgiga,
               
            ON VASTU VÕTNUD JÄRGMISE SOOVITUSE:
      Ainus artikkel
      Assotsieerimisnõukogu soovitab lepinguosalistel rakendada ELi-Ukraina assotsieerimiskava, (5) niivõrd kui selline rakendamine on suunatud ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepingu eesmärkide saavutamisele.
      
         …,
         
            
               Assotsieerimisnõukogu nimel
            
            
               eesistuja
            
         
      
      
         (1)  ELT L 161, 29.5.2014, lk 3.
      
         (2)  Nõukogu 17. märtsi 2014. aasta otsus 2014/295/EL, ühelt poolt Euroopa Liidu ja Euroopa Aatomienergiaühenduse ning nende liikmesriikide ning teiselt poolt Ukraina vahelise assotsieerimislepingu Euroopa Liidu nimel allkirjastamise ja selle ajutise kohaldamise kohta selle preambuli, artikli 1 ning I, II ja VII jaotise osas (ELT L 161, 29.5.2014, lk 1).
      
         (3)  Nõukogu 23. juuni 2014. aasta otsus 2014/668/EL, ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepingu Euroopa Liidu nimel allkirjastamise ja ajutise kohaldamise kohta selle III jaotise (välja arvatud sätted teise lepinguosalise territooriumil seaduslikult töötavate kolmandate riikide kodanike kohtlemise kohta) ning IV, V, VI ja VII jaotise ning seotud lisade ja protokollide osas (ELT L 278, 20.9.2014, lk 1).
      
         (4)  Nõukogu 29. septembri 2014. aasta otsus 2014/691/EL, millega muudetakse otsust 2014/668/EL ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepingu Euroopa Liidu nimel allkirjastamise ja ajutise kohaldamise kohta selle III jaotise (välja arvatud sätted teise lepinguosalise territooriumil seaduslikult töötavate kolmandate riikide kodanike kohtlemise kohta) ning IV, V, VI ja VII jaotise ning seotud lisade ja protokollide osas (ELT L 289, 3.10.2014, lk 1).
      
         (5)  Vt dokumenti st 6978/15 aadressil http://register.consilium.europa.eu.